РЕПУБЛИКА СРПСКА

ОПШТИНА УГЉЕВИК

НАЧЕЛНИК ОПШТИНЕ

Број : 02-404-122/22

Датум, 14.10.2022.године

На основу члана 82.став 3. Закона о локалној самоуправи (,,Службени гласник РС“, број: 97/16), члана 69.став 2. тачка д ), члана 70. став 1. и 4. Закона о јавним набавкама БиХ („Сл. гласник БиХ“, број 39/14 ) и приједлога Комисије за отварање, преглед, оцјену и избор најповољније понуде, Начелник Општине Угљевик, доноси сљедећу

***О Д Л У К У***

***о поништењу поступка јавне набавке услуга***

Члан 1.

Поништава се поступак јавне набавке услуга из Анекса ИИ дио Б Закона о јавним набавкама у поступку јавне набавке услуга медијског праћења, оглашавања и обавјештавања о активностима на подручју општине Угљевик и то:

Лот 4: Информисање јавности о редовним активностима Начелника општине и Општинске управе Општине Угљевик, као и информисање грађана о важним политичким, економским, друштвеним, културним, спортским и другим значајним дешавањима у Угљевику, те објаве званичних саопштења и обавјештења за јавност, путем друштвених медија, а у складу са чланом 69.став 2. тачка д) Закона о јавним набавкама („Сл. гласник БиХ“, број 39/14), из разлога што примљена понуда није прихватљива.

Члан 2.

Ова Одлука ступа на снагу даном доношења и иста ће се објавити на веб страници [www.opstinaugljevik.net](http://www.opstinaugljevik.net), у складу са чланом 70. став 6. Закона о јавним набавкама.

**О б р а з л о ж е њ е**

Поступак јавне набавке услуга медијског праћења, оглашавања и обавјештавања о активностима на подручју општине Угљевик и то:

Лот 4: Информисање јавности о редовним активностима Начелника општине и Општинске управе

Општине Угљевик, као и информисање грађана о важним политичким, економским, друштвеним, културним, спортским и другим значајним дешавањима у Угљевику, те објаве званичних саопштења и обавјештења за јавност, путем друштвених медија, покренут је Одлуком о покретању поступка јавне набавке број 02-404-122/22 од 28.09.2022.године.

Јавна набавка је спроведена путем поступка за јавну набавку услуга из Анекса ИИ дио Б Закона о јавним набавкама БиХ за чије спровођење се примјењује посебан режим.

За предметну набавку није објављено обавјештење на Порталу јавних набавки као ни претходно информативно еx анте обавјештење о набавци на истом.

Комисија за јавну набавку именована Рјешењем Начелника број: 02-404-122/22 од 13.10.2022. године, је дана 14.10.2022. године доставила Извјештај о оцјени понуда са препоруком о поништењу поступка за предметну набавку из Лот-а 4.

На основу препоруке Комисије за јавну набавку, поништава се поступак јавне набавке услуга медијског праћења, оглашавања и обавјештавања о активностима на подручју општине Угљевик и то:

Лот 4: Информисање јавности о редовним активностима Начелника општине и Општинске управе

Општине Угљевик, као и информисање грађана о важним политичким, економским, друштвеним, културним, спортским и другим значајним дешавањима у Угљевику, те објаве званичних саопштења и обавјештења за јавност, путем друштвених медија, из разлога што примљена понуда није прихватљива. Наиме у поступку за предметну набавку благовремено је пристигла једна понуда и то понуђача Агенција“БИМС“ Гојсовац, Бијељина. У Извјештају о раду Комисије иста је одговорном лицу уговорног органа предложила да се поступак за предметну набавку из Лота 4 поништи из разлога јер предметни понуђач није квалификован. У тачки 10. Записника о прегледу и оцјени понуда број 02-404-122/22 од 14.10.2022. године Комисија је навела да понуђач Агенција“БИМС“ Гојсовац, Бијељина није квалификован понуђач јер исти није доставио Образац за достављање понуде-Анекс 4, Образац за цијену понуде-Анекс 8, Нацрт уговора –Анекс 12 и Изјаву у вези члана 52.ЗЈН-Анекс 13, затим доставио је копију Рјешења за обављање дјелатности, а није овјерио како је захтијевано тачком 10. Позива за достављање понуда. Према свему предње наведеном понуду предметног понуђача за набавку услуга из Лот-4 треба одбацити из разлога што је примљена понуда непотпуна и исту набавку поништити јер нема других прихватљивих понуда.

У поступку је утврђено да је комисија у свему правилно поступила те да је препорука о поништењу поступка јавне набавке дата у складу са Законом о јавним набавкама, подзаконским и интерним актима и тендерском документацијом.

Уговорни орган је прихватио у цјелости приједлог Комисије, те је одлучено као у диспозитиву.

**ПРАВНА ПОУКА:**

Против ове одлуке може се изјавити жалба најкасније у року од 5 (пет) дана од дана пријема ове одлуке. Жалба се подноси путем овог уговорног органа у довољном броју примјерака, а који не може бити мањи од три, како би могла бити уручена изабраном понуђачу, као и другим странкама у поступку, директно на протокол уговорног органа у шалтер салу Општинске управе Општине Угљевик или препорученом пошиљком.

Одсјек за јавне набавке,

инвестиције и надзор НАЧЕЛНИК ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ Мирослав Мирковић, дипл.инж. Василије Перић, дипл.ецц.

Достављено:

1.учеснику у поступку,

2. у спис и

3.Одсјеку за послове скупштине и људске ресурсе, на објаву.